Motorfietsryer sterf ná hy in elektriese heining vasryFoto: ER24. ŉ Motorfietsryer in sy laat 50’s is Sondagoggend op die R500 op pad na Parys dood. Annine Siddall, woordvoerder van ER24, het gesê die voorval het omstreeks 10:30 plaasgevind. “Paramedici het die man aangetref waar hy sowat 15 meter weg van sy fiets gelê het langs ŉ wildsheining,” het Siddall verduidelik. Volgens Siddall het die man verskeie frakture opgedoen toe hy in die elektriese heining vasgery het. “Daar was niks wat ons vir hom kon doen nie en hy is op die toneel dood verklaar.” Die voorval sal ondersoek word.